
Uznesenie Krajský súd v Bratislave v právnej veci navrhovateľa: Základná organizácia Slovenského zväzu záhradkárov č. 4-2 Bratislava - Dúbravka, IČO: 317467546 so sídlom Ulica Kapitána Rašu 25, Bratislava, zastúpená JUDr. Zdenkou Benčíkovou, advokátkou so sídlom Palackého 12, Bratislava, P.O.Box 69, proti odporcovi: Obvodný pozemkový úrad v Bratislave so sídlom Trenčianska 55, Bratislava v konaní o opravnom prostriedku navrhovateľa zo dňa 12.9.2008 proti rozhodnutiu odporcu Zn.: L., XXXX/XXXXIHO zo dňa XX.X.XXXX takto rozhodol: Krajský súd v Bratislave návrh o d m i e t a . Navrhovateľ nemá právo na náhradu trov tohto konania. odôvodnenie: Dňa XX.X.XXXX bol konajúcemu Krajskému súdu v Bratislave (ďalej len súd) doručený návrh (opravný prostriedok) navrhovateľa proti rozhodnutiu odporcu Zn.: L. zo dňa XX.X.XXXX, ktorým odporca rozhodol, že oprávnené osoby, uvedené vo výroku napadnutého rozhodnutia spĺňajú podmienky zák. č. 229/1991 Zb. o úprave vlastníckych vzťahov k pôde a inému poľnohospodárskemu majetku (ďalej len zákon o pôde). Súčasne týmto oprávneným osobám priznal vlastnícke právo k nehnuteľnosti v katastrálnom území X., vedenej na liste vlastníctva č. XXXX. ako parcela č. XXXX/X, záhrada o výmere 7069 m2, uviedol, že dňom vydania nehnuteľnosti je deň, keď rozhodnutie nadobudne právoplatnosť, uviedol v akých podieloch Správa katastra pre hlavné mesto SR Bratislavu zapíše uvedenú nehnuteľnosť do listu vlastníctva pre v rozhodnutí uvedených vlastníkov a súčasne rozhodol o povinnosti oprávnených osôb vrátiť sumu za vyvlastnenie nehnuteľnosti. Predmetné rozhodnutie nadobudlo právoplatnosť XX.X.XXXX. Navrhovateľ sa podaným návrhom domáhal preskúmania napadnutého rozhodnutia, jeho následného zrušenia a vrátenia veci odporcovi na ďalšie konanie. V návrhu uviedol, že nebol účastníkom predmetného (reštitučného) konania, že mu nebolo napadnuté rozhodnutie ani doručené a preto s poukazom na ust. § 250b ods. 2 Občianskeho súdneho poriadku (ďalej len O.s.p.) žiadal súd, aby uložil odporcovi povinnosť doručiť mu napadnuté rozhodnutie. Osobitne poukázal na ust. § 11 ods. 1 písm. e) zákona o pôde, na ust. § 2 ods. 1 zák. č. 64/1997 Zb. o užívaní pozemkov v zriadených záhradkových osadách a vyporiadaní vlastníctva k nim, na ust. § 32 ods. 1, § 14 ods. 1, 2 zák. č. 71/1967 Zb. o správnom konaní (Správny poriadok) a dôvodil, že mal byť účastníkom konania. Uviedol, že ako samostatná organizácia vznikla 7.2.1960, že uznesením Obvodného národného výboru v X. č. 731/1971 z 29.12.1971 bolo rozhodnuté, že 38 občanom budú pridelené do dočasného užívania na obdobie 10 rokov pozemky na záhradkárske účely a na zriadenie záhradkovej osady v lokalite K. pričom išlo o pozemky, totožné s pozemkom, ktorý bol predmetom konania pred odporcom. V ďalšom dôvodil, že teda vzhľadom k uvedenému na predmetnom pozemku bola legálne zriadená záhradková osada podľa § 2 ods. 1 zák. č. 64/1997 Zb. a teda že táto skutočnosť bráni vydaniu predmetného pozemku oprávneným osobám. K návrhu pripojil dôkazy, na ktoré sa v návrhu odvolal s výnimkou uznesenia Obvodného národného výboru v X. a listu Obvodného národného výboru v X.Odporca sa k
návrhu vyjadril podaním zo 14.4.2009 v tom zmysle, že v čase uzatvárania zmlúv o nájme pozemkov (jednotlivým fyzickým osobám) nebola na vydanom pozemku zriadená žiadna záhradková osada v súlade s platnou právnou úpravou a z toho dôvodu nepovažoval navrhovateľa za účastníka predmetného konania. Preto navrhovateľovi ani nedoručoval napadnuté rozhodnutie. K svojmu vyjadreniu pripojil administratívny spis č. XXX/XXXX/PÚ/BOS. Podľa ust. § 250b ods. 2 O.s.p. ak žalobu podá niekto, kto tvrdí, že mu rozhodnutie správneho orgánu nebolo doručené, hoci sa s ním ako s účastníkom konania malo konať, súd overí správnosť tohto tvrdenia a uloží správnemu orgánu doručiť tomuto účastníkovi správne rozhodnutie a podľa okolností odloží jeho vykonateľnosť. Týmto stanoviskom súdu je správny orgán viazaný. Po uskutočnenom doručení predloží správny orgán spisy súdu na rozhodnutie o žalobe. Ak sa v rámci správneho konania po vykonaní pokynu súdu na doručenie správneho rozhodnutia začne konanie o opravnom prostriedku, správny orgán o tom súd bez zbytočného odkladu upovedomí. Podľa ust. § 250m ods. 3 O.s.p. účastníkmi konania sú tí, ktorí nimi sú v konaní na správnom orgáne, a správny orgán, ktorého rozhodnutie sa preskúmava. Podľa ust. § 14 ods. 1, 2 Správneho poriadku účastníkom konania je ten, o koho právach, právom chránených záujmoch alebo povinnostiach sa má konať alebo koho práva, právom chránené záujmy alebo povinnosti môžu byť rozhodnutím priamo dotknuté; účastníkom konania je aj ten, kto tvrdí, že môže byť rozhodnutím vo svojich právach, právom chránených záujmoch alebo povinnostiach priamo dotknutý, a to až do času, kým sa preukáže opak. Účastníkom konania je aj ten, komu osobitný zákon také postavenie priznáva. Podľa ust. § 11 ods. 1 písm. e) zákona o pôde pozemky alebo ich časti nemožno vydať v prípade, že na pozemku bola zriadená záhradková alebo chatová osada. Podľa ust. § 1 ods. 1 písm. a) zák. č. 64/1997 Zb. tento zákon upravuje užívanie pozemkov v zriadených záhradkových osadách na základe nájomného vzťahu zriadeného týmto zákonom. Podľa ust. § 2 ods. 1 zák. č. 64/1997 Zb. zriadenou záhradkovou osadou sa rozumie záhradková osada zriadená do 24. júna 1991 na pozemkoch, ku ktorým bola uzavretá zmluva o dočasnom užívaní pozemku medzi Slovenským zväzom záhradkárov, Slovenským zväzom chovateľov alebo jeho organizačnou zložkou (ďalej len "záhradkárska organizácia"), alebo jej členom a poľnohospodárskou organizáciou alebo inou organizáciou, ktorá k pozemku mala a) právo správy (právo hospodárenia) alebo b) právo družstevného užívania, alebo c) právo náhradného užívania, alebo d) právo užívania na zabezpečenie výroby, alebo e) iné užívacie právo. Podľa ust. § 250l ods. 1 O.s.p. podľa ustanovení tejto hlavy sa postupuje v prípadoch, v ktorých zákon zveruje súdom rozhodovanie o opravných prostriedkoch proti neprávoplatným rozhodnutiam správnych orgánov. Podľa ust. § 250l ods. 2 O.s.p. pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250a. Podľa ust. § 250p O.s.p. ak je návrh podaný oneskorene alebo ho podá ten, kto naň nie je oprávnený, alebo ak sa napadá rozhodnutie, ktoré preskúmaniu nepodlieha, alebo ak navrhovateľ neodstránil vady, ktorých odstránenie súd nariadil a ktoré bránia vecnému vybaveniu návrhu, súd uznesením opravný prostriedok odmietne. Odvolanie proti uzneseniu je prípustné. Za účelom ustálenia, či navrhovateľ mal alebo nemal byť účastníkom predmetného konania pred odporcom, t.j. či mu malo byť napadnuté rozhodnutie doručené alebo nie (§ 250b ods. 2 O.s.p.) vykonal súd dokazovanie zaobstaraním listín: - úplný list vlastníctva č. XXXX. a úplný list vlastníctva č. XXXX katastrálneho územia X., z obsahu ktorých nezistil, že by k pozemku parc. č. XXXX/X bol či už v minulosti alebo v súčasnosti ako vlastník, resp. užívate zapísaný navrhovateľ; - Osadný poriadok záhradkovej osady X. - O. lúka z XX.X.XXXX, z obsahu ktorého zistil, že táto osada vznikla uznesením členskej schôdze ZO SZZ 4-2 Bratislava X. z 19.5.1973;
- list Štatistického úradu SR - pracovisko ŠÚ SR Bratislava s prílohami, podľa ktorých na základe žiadosti bolo Slovenskému zväzu záhradkárov - Základnej organizácii 4-2 Bratislava X., ktorá vznikla 19.5.1973, bolo pridelené IČO: 3174656, pričom pridelenie tohto IČO bolo potvrdené 26.6.1995; - potvrdenie Obvodného úradu Bratislava zo 17.2.2011 a Ministerstva vnútra SR - Archívu hlavného mesta SR Bratislavy z 30.8.2011, podľa ktorých ani jedna z týchto organizácií nearchivuje "Rozhodnutia Rady ObNV v X. č.j. . XXX/XXXX zo dňa XX.XX.XXXX, ktorým mala byť schválená výstavba záhradkovej osady v katastrálnom území X."; - originál rozhodnutia ONV Bratislava IV - odboru výstavby a územného plánovania č. Výst.XXXX/XXX/ XXX z XX.X.XXXX, podľa ktorého na základe individuálnych žiadostí 36 občanov bola povolená ako dočasná stavba (do 29.12.1981) výstavba oplotenia pozemku parc. č. XXXX, XXXX kat. územia X.. Súd sa ďalej oboznámil s obsahom pripojeného administratívneho spisu odporcu. Z jeho obsahu nezistil, že by sa v ňom nachádzal doklad, ktorý by svedčil o skutočnosti, že by navrhovateľ bol niekedy vlastníkom predmetného (vydaného) pozemku, resp. že by tento pozemok bol vyčlenený na zriadenie akejkoľvek záhradkovej osady. Z podania navrhovateľa z X.X.XXXX (č.l. 147 spisu odporcu) je zjavné, že sám uvádza, že plocha bývalého letiska (parc. č. XXXX/X, XXXX/X, XXXX/X, XXXX/X, XXXX/X) bola prenajatá 38 občanom (ktorí sa následne združili do záhradkovej osady) a to nie základnou organizáciou SZZ, ale Radou ObNV X.. Slovenský pozemkový fond listom z 20.4.2006 /v tom čase zapísaný ako vlastník pozemkov parc. č. XXXX/X (PKV č. XXXX), parc. č. XXXX/X, XXXX/X (PKV č. XX)/ potvrdil, že na predmetných pozemkoch sa nachádza záhradková osada, ktorá nemá s fondom uzatvorený žiaden nájomný vzťah. Miestny úrad Bratislava - X. v liste z 1.3.1994 a z 25.7.1994 (č.l. 172, 177 spisu odporcu) uviedol, že záhradková osada nie je osadou v zmysle zákona o pôde. Z pripojeného súpisu tunajšieho súdu sp. zn. XXS/XXX/XXXX súd o.i. zistil, že v roku 1971 boli medzi ObNV Bratislava XII - X. a súkromnými osobami (napr. R.. M. L., Ing. B. B.) uzatvorené individuálne nájomné zmluvy na pozemky, každý vo výmere 400 m2 na dobu 10 rokov za ročné nájomné 40.- Kčs. Na základe následných žiadostí 36 nájomníkov (t. j. nie na žiadosť navrhovateľa či inej organizácie) vydal ObNV Bratislava IV pod č. Výst.XXXX/XXX/XXX dňa XX.X.XXXX rozhodnutie o prípustnosti dočasnej stavby - oplotenia parciel č. XXXX a XXXX na dobu do XX.XX.XXXX. Na základe zisteného stavu veci možno spoľahlivo konštatovať nasledovné: - Vlastníkmi vydanej nehnuteľnosti (kat. územie X., LV č. XXXX, parc. č. XXXX/X) boli právni predchodcovia oprávnených osôb. - Rozhodnutím ÚNV v Bratislave z XX.XXXXX došlo k jej vyvlastneniu v prospech Československého štátu (pôvodne parc. č. XXXX/X = XXXX). - Pozemok parc. č. LV XXXX/X = XXXX bol rozparcelovaný na parcely XXXX/X - XXXX/XX á 400 m2( GP z 8.8972). - V roku 1971 boli jednotlivé, takto vzniknuté parcely dané do nájmu fyzickým osobám za odplatu na dobu 10 rokov (napr. pán R.. M.L. - parc. č. XXXX/X, pani R.. B.B. - parc. č. XXXX/X ). Príslušné nájomné zmluvy boli uzatvorené medzi ONV Bratislava XII - X. ako vlastníkom (štátom) a fyzickými osobami. - Neexistuje žiaden doklad (ani Rozhodnutia Rady ObNV v X. č.j. . XXX/XXXX zo dňa XX.XX.XXXX), ktorým mala byť schválená výstavba záhradkovej osady v katastrálnom území X.. - 15.5.1973 ObNV Bratislava IV. na základe individuálnej žiadosti 36 fyzických osôb povolil výstavbu plota na oplotenie parciel č. XXXX a XXXX ako stavby dočasnej - do XX.XX.XXXX. - Navrhovateľ (Základná organizácia Slovenského zväzu záhradkárov č. 4-2 Bratislava - X.) vznikla XX.X.XXXX a Štatistickým úradom SR jej bolo pridelené IČO: 31746756. - Predmetný pozemok bol až do vydania napadnutého rozhodnutia vo vlastníctve štátu - naposledy zapísaný v prospech Slovenského pozemkového fondu (aj v schválenom "Osadnom poriadku záhradkovej osady X. - O. lúka" z mája XXXX sa o.i. uvádza, že pozemok parc. č. XXXX=XXXX/X a XXXX=XXXX/X je vedený v prospech Československého štátu). - 29.12.1984 bola medzi ObNV Bratislava IV a pánom R.. M. L. uzatvorená zmluva o dočasnom užívaní národného majetku - parc. č. XXXX/X na dobu do konca roku 1994. - Napadnutým rozhodnutím odporca priznal vlastnícke právo k pozemku oprávneným osobám, uvedeným vo výroku rozhodnutia. - K 7.8.2010 je ako vlastník pozemku vedená O. lúka, s.r.o. z dôvodu kúpy zo XX.X.XXXX (V-XXXXX/ XX) a z XX.XX.XXXX (V-XXXXX/XX).
Súd poukazuje na tieto, pre posúdenie podaného návrhu podstatné skutočnosti: 1. Navrhovateľ (Základná organizácia Slovenského zväzu záhradkárov č. 4-2 Bratislava - X.) podal návrh vo vlastnom mene, teda nie v zastúpení členov tejto organizácie. 2. Navrhovateľ nie je v žiadnom relevantnom dokumente uvedený ako vlastník, či užívateľ vydaného pozemku, k predmetnému pozemku nemal žiaden vlastnícky či obdobný právny vzťah, . 3. Ako vlastník pozemku (po jeho vyvlastnení) vystupoval vždy štát. 4. Tak s poukazom na cit. ust. § 14 ods. 1, 2 Správneho poriadku, ako aj s poukazom na zákon o pôde (zák. č. 229/1991 Zb. o úprave vlastníckych vzťahov k pôde a inému poľnohospodárskemu majetku) účastníkmi reštitučného konania sú osoby, ktoré uplatnili reštitučný nárok a osoby, ktoré vlastnili predmetný pozemok v čase uplatnenia nároku. Teda v napadnutom rozhodnutí označené oprávnené osoby a Slovenský pozemkový fond. S poukazom na vyššie uvedené súd v rámci ustálenia, či navrhovateľ mal alebo nemal byť účastníkom predmetného konania pred odporcom, t.j. či mu malo byť napadnuté rozhodnutie doručené alebo nie (§ 250b ods. 2 O.s.p.). Na základe vykonaného dokazovania a po oboznámení sa s obsahom administratívneho spisu odporcu súd dospel k názoru, že postup odporcu v konaní bol správny, ak s navrhovateľom ako účastníkom konania nekonal. Navrhovateľ totižto nemal nikdy žiaden vlastnícky či obdobný vzťah k vydanému pozemku. Súd tiež skúmal postavenie navrhovateľa z pohľadu, či vo vzťahu ku konaniu má (mal) postavenie záhradkovej osady (§ 2 ods. 1 zák. č. 64/1997 Zb., § 11 ods. 1 písm. e) zákona o pôde). Súd po dôkladnom vyhodnotení zisteného stavu veci dospel k názoru, že tomu tak nie je. Je tomu tak i napriek skutočnosti, že ku dňu vydania napadnutého a v súčasnosti právoplatného napadnutého rozhodnutia odporcu ako subjekt existuje: Existencia záhradkovej osady je právne významnou skutočnosťou, vyjadrenou v ust. § 11 ods. 1 písm. e) zákona o pôde. Právny význam spojenia "záhradková osada" je obsiahnutý v ust. § 2 ods. 1 zák. č. 64/1997 Zb., podľa ktorého zriadenou záhradkovou osadou sa rozumie záhradková osada zriadená do 24. júna 1991 na pozemkoch, ku ktorým bola uzavretá zmluva o dočasnom užívaní pozemku medzi Slovenským zväzom záhradkárov, Slovenským zväzom chovateľov alebo jeho organizačnou zložkou, alebo jej členom a poľnohospodárskou organizáciou alebo inou organizáciou, ktorá k pozemku mala právo správy (právo hospodárenia) alebo právo družstevného užívania, alebo právo náhradného užívania, alebo právo užívania na zabezpečenie výroby, alebo iné užívacie právo. To v praxi znamená, že predpokladom toho, aby záhradková osada bola ako taká akceptovaná (z pohľadu citovaných zákonných ustanovení) musia byť splnené nasledovné predpoklady: - zriadenie do 24. júna 1991, - uzatvorenie zmluvy o dočasnom užívaní pozemku (na ktorom sa nachádza) medzi záhradkárskou organizáciou a organizáciou, ktorá má k pozemku na ktorom sa nachádza právo správy, resp. užívania (štát), - ev. uzatvorenie zmluvy o dočasnom užívaní pozemku (na ktorom sa nachádza) medzi členom záhradkárskej organizácie a organizáciou, ktorá má k pozemku na ktorom sa nachádza právo správy, resp. užívania. Ako to bolo vyššie uvedené, navrhovateľ nikdy neuzatvoril žiadnu nájomnú či inú zmluvu o nájme či dočasnom užívaní pozemku vo vlastníctve štátu, ktorá by sa viazala na vydaný pozemok. Obdobne neuzatvoril so svojimi členmi žiadnu obdobnú zmluvu. Je skutočnosťou, že v roku 1971 uzatvoril štát (ObNV v X.) s jednotlivými občanmi (napr. s pán R.. M.L. a s pani R.. B.B.) nájomné zmluvy na časti vydanej nehnuteľnosti, tieto však boli uzatvorené nie s členmi navrhovateľa, ale s individuálnymi osobami. Občania s ktorými boli uzatvorené tieto zmluvy o (dočasnom) nájme sa mohli stať členmi navrhovateľa najskôr v roku 1973, teda v čase, kedy došlo k vzniku navrhovateľa (viď reláciu Štatistického úradu SR, resp. "Osadný poriadok ..."). Skutočnosť, že v čase uzatvárania týchto zmlúv navrhovateľ existoval, resp. že by jednotliví nájomcovia (fyzické osoby) boli jeho členmi nepotvrdzuje žiaden doklad. Dôkazom neexistencie odporcu (v zmysle výkladu ust. § 2 ods. 1 zák. č. 64/1997 Zb. - ku dňu kedy došlo k uzatvoreniu individuálnych nájomných zmlúv) je aj povolenie na dočasnú stavbu - oplotenie parciel č. č. XXXX a XXXX (rozhodnutie ObNV Bratislava IV. z XX.X.XXXX), vydané na základe individuálnej žiadosti 36 fyzických osôb (t. j. nie na žiadosť navrhovateľa
či inej organizácie), ďalej napr. stanovisko Mestskej časti Bratislava - X. z X.X.XXXX a z XX.X.XXXX (č.l. XXX, XXX spisu odporcu), ako aj samotné konštatovanie navrhovateľa (podanie z X.X.XXXX - č.l. XXX spisu odporcu), podľa ktorého: "... Zostavšia voľná plocha cca 1,8 ha bývalého letiska - poľnohospodársky nerentabilná - bola rozhodnutím Rady ObNV zo dňa XX.XX.XXXX prenajatá i 38 občanom na parcelách č. XXXX/X, XXXX/X, XXXX/X, XXXX/X a XXXX/X, ktorí sa potom združili v záhradkársku osadu. Dispozičné právo na prideľovanie jednotlivých parciel mala výlučne Rada ObNV X. - teda nie základné organizácie SZZ ...". Ak sa teda občania ako individuálne osoby potom, ako s nimi ObNV Dúbravka uzatvoril v roku 1971 nájomné zmluvy na jednotlivé časti vydaného pozenmku, následne - v roku 1973 združili do Záhradkovej osady X. - O. lúka, takýto ich počin je faktom, nie však rozhodným pre posúdenie, že ide o záhradkovú osadu v zmysle § 2 ods. 1 zák. č. 64/1997 Zb. Súd opätovne zdôrazňuje už vyššie uvedené, že navrhovateľ podal opravný prostriedok (domáhal sa byť účastníkom reštitučného konania a doručenia napadnutého rozhodnutia) vo svojom mene, teda nie ako splnomocnený zástupca občanov, ktorí mali so štátom uzatvorené zmluvy o nájme (o dočasnom užívaní národného majetku). V predmetnom reštitučnom konaní teda nemal postavenie účastníka konania. Preto súd neuložil odporcovi povinnosť doručiť mu napadnuté rozhodnutie, a to s poukazom na ust. § 250b ods. 2 O.s.p. Pretože navrhovateľ nemal byť a ani nebol účastníkom konania, súd návrh navrhovateľa na preskúmanie napadnutého rozhodnutia odmietol ako podaný neoprávnenou osobou. O trovách konania súd rozhodol v súlade s analogickým použitím ust. § 146 ods.1, písm. c), O.s.p. Poučenie: Proti tomuto uzneseniu možno podať odvolanie v lehote 15 dní od jeho doručenia na Najvyšší súd Slovenskej republiky prostredníctvom tunajšieho súdu, písomne. V odvolaní sa má popri všeobecných náležitostiach (z odvolania musí byť zjavné, ktorému súdu je určené, kto ho robí, ktorej veci sa týka a čo sleduje, a musí byť podpísané a datované; odvolanie treba predložiť s potrebným počtom rovnopisov a s prílohami tak, aby jeden rovnopis zostal na súde a aby každý účastník dostal jeden rovnopis, ak je to potrebné; ak účastník nepredloží potrebný počet rovnopisov a príloh, súd vyhotoví kópie na jeho trovy) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha (§ 205 ods. 1 O.s.p.).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2011:1008201292.1 (dáta aktuálne k 10. 11. 2026). Záväzné je znenie zverejnené súdom.




